כנס ירושלים

כנס ירושלים הוא שם של מספר כנסים שמתקיימים, או התקיימו, בירושלים במהלך השנים:
 כנס ירושלים לאחדות ישראל
 כנס ירושלים לכלכלה וחברה
 כנס ירושלים לעיצוב
 כנס ירושלים לאיכות השלטון
 כנס ירושלים של העיתון "בשבע"
 כנס ירושלים על הטרור הבין-לאומי
כנס ירושלים לאחדות ישראל
כנס של הוועד הפועל הציוני שבו משתתפים מנהיגים ציונים מישראל והעולם שנערך החל מ-1964. בהמשך קיבל את השם "כנס ירושלים לאחדות ישראל".

בשנת 1975 נערך הכנס בסימן החלטה 3379 של העצרת הכללית של האו"ם שקבעה כי ציונות היא צורה של גזענות ואפליה גזעית.
כנס ירושלים לכלכלה וחברה 
כנס מקצועי הנערך מדי שנה מאז 1995 על ידי לשכת רואי חשבון בישראל. החל משנת 1999 משתתפים בארגון הכנס משרדי רואי החשבון הגדולים בישראל במטרה להגדיל את מספר המשתתפים בכנס, משום שהמשרדים הגדולים עורכים בעצמם השתלמויות פנימיות וימי עיון חיצוניים.

בנובמבר 2000 בוטל הכנס עקב פריצת האינתיפאדה השנייה. הכנס התקיים שוב החל מדצמבר 2001.

בדצמבר 2010 נערך הכנס בשיתוף העיתון הכלכלי "גלובס" תחת השם - "פורום עיר דוד - כנס ירושלים לכלכלה וחברה".
כנס ירושלים לעיצוב
כנס הנערך מאז 2002 ומאורגן על ידי מוזיאון ישראל והמרכז האקדמי הרב תחומי ירושלים (לשעבר מכללת הדסה) עבור אנשי מקצוע וסטודנטים בתחום העיצוב. מדי שנה מוזמנים להרצות בו מעצבים ואדריכלים בכירים מרחבי בעולם.

החל מ-2010 שונה שמו ל"שבוע העיצוב ירושלים", הוא מאורגן בחסות הרשות לפיתוח ירושלים, והוא כולל גם אירועים, מופעים ותערוכות עיצוב.
כנס ירושלים לאיכות השלטון
כנס הנערך מדי שנה במשך שלושה ימים, ביוזמת התנועה למען איכות השלטון בישראל, ועוסק במאבק לטוהר המידות בישראל.
כנס ירושלים של העיתון "בשבע"
שמאל|ממוזער|250px|לוגו כנס ירושלים של העיתון "בשבע" הראשון
250px|ממוזער|נשיא המדינה ראובן ריבלין עם דודו סעדה מימין ויעקב כץ משמאל בטקס פתיחת כנס ירושלים ה-15, פברואר 2018.
כנס הנערך מדי שנה, מאז 2004 ביוזמת העיתון בשבע וערוץ 7, במטרה ל"קבוע את סדר היום הלאומי של ישראל". הכנס מספק במה לדיונים בנושאים אקטואליים וערכיים אשר על סדר היום בציבור הדתי ובישראל בכלל. במסגרת הכנס מעניקים מארגניו את "פרס ירושלים של ערוץ 7". מנהל כנס ירושלים הוא דודי פינקלר.

בכנס 2008 אורח הכבוד היה יו"ר האופוזיציה בנימין נתניהו.

בנובמבר 2010 הודיע מנכ"ל העיתון על הקמת "אגודת עיתונאים דתיים" במסגרת "כנס ירושלים", כתחליף ל"כנס אילת" של אגודת העיתונאים בתל אביב, לאור אי-שילוב אנשי ערוץ 7 בפאנלים בכנס באילת.

במרץ 2011 החליטו מארגני הכנס לבטל את הופעתו של הרב הצבאי הראשי לשעבר תא"ל (מיל') ישראל וייס, בשל חלקו בפינוי גוש קטיף.

בכנס ה-13 שהתקיים בפברואר 2016 השתתף לראשונה נשיא המדינה ראובן ריבלין.
 הכנס ה-20 
הכנס ה-20 נערך במלון ורט בירושלים ב-20 בפברואר 2023. בין המשתתפים היו חברי כנסת, שרים ואישי ציבור. הכנס עסק בנושאים אקטואליים וערכיים שעל סדר היום בציבור הדתי ובישראל בכלל. במהלך הכנס הוענק "פרס ירושלים" לאישים וארגונים שתרמו תרומה משמעותית לחברה הישראלית. בין המשתתפים בכנס היו לב לבייב, בצלאל סמוטריץ ואורית סטרוק. בין הזוכים בפרס ירושלים ניתן למנות את הרב יוסף צבי רימון.

 הכנס ה-21 
הכנס ה-21 התקיים ב-25 בפברואר 2024, בסימן "ניצחון הרוח". בין המשתתפים היה נשיא המדינה, יצחק הרצוג, שקיים שיחה פתוחה עם דודו סעדה, יו"ר קבוצת בשבע. הכנס התמקד בנושאים חברתיים ואקטואליים, והוענקו בו פרסים על גבורה ותרומה לחברה בימי המלחמה. בנוסף, נערכו פאנלים ודיונים במגוון נושאים שעל סדר היום הציבורי. העיתונאית איילה חסון קיבלה את "פרס ירושלים לתקשורת".

 הכנס ה-22 
הכנס ה-22 של "כנס ירושלים" התקיים ב-24–25 בפברואר 2025. הכנס כלל דיונים ופאנלים בנושאים אקטואליים, בהשתתפות אישי ציבור, חברי כנסת ושרים. בין המשתתפים הבולטים ניתן למנות את ראש ממשלת ישראל, בנימין נתניהו, נשיא המדינה יצחק הרצוג, שר האוצר בצלאל סמוטריץ, ראש העיר ירושלים משה ליאון, יו"ר הכנסת אמיר אוחנה ועוד. בין מקבלי "פרס ירושלים", אורית אוחנה, פרמדיקית במד"א ובמילואים, שזכתה בפרס על הצלת חיים.
 כנס ירושלים בניו יורק 
כנס ירושלים בניו יורק הוא כנס שנתי המתקיים בעיר ניו יורק החל משנת 2011 ביוזמת העיתון ג'רוזלם פוסט. בכנס מתקיימים דיונים על האירועים הקריטיים של השנה עם דיפלומטים, פוליטיקאים ומנהיגים מרחבי העולם, בשיתוף כתבים ועורכים בכירים מהג'רוזלם פוסט.

החל משנת 2022 נערך כנס דומה ביוזמת העיתון "בשבע" וערוץ 7, במסגרתו נידונים נושאים מרכזיים הנוגעים לעם היהודי בארץ ובתפוצות, ובהם זהות יהודית, עלייה, מאבק באנטישמיות, קשרי ישראל-תפוצות ואתגרי החברה הישראלית. במהלך הכנס מוענקים "פרסי ירושלים" לאישים ולגופים שתרומתם הציבורית בולטת בתחומים אלו. במאי 2024 נערכו שני הכנסים (של "ג'רוזלם פוסט" ושל "בשבע") במקביל באותו שבוע.
כנס ירושלים על הטרור הבין-לאומי
כנס שאורגן במלאת שלוש שנים ל"מבצע יונתן" על ידי מכון יונתן לחקר הטרור ונערך ביולי 1979.

כנס ירושלים לתיאטרון
כנס שארגן החוג לתולדות התיאטרון באוניברסיטה העברית בשנות ה-80 של המאה ה-20.
כנס ירושלים לסביבה וטבע
כנס הנערך מאז 2007 ביוזמת החברה להגנת הטבע.

 קישורים חיצוניים 

הערות שוליים

ירושלים
קטגוריה:ערוץ 7
קטגוריה:ירושלים: אירועים